જોકે બંને દેશો વચ્ચે સૌથી અગત્યનો અને બંનેના સ્વાર્થનો મુદ્દો ક્રૂડ ઓઈલ જ છે. ક્રૂડના ભાવો સતત ઘટતા રહ્યાં છે અને તેના કારણે સાઉદી અને રશિયાની બંનેની મુખ્ય આવકનો સ્રોત સૂકાતો રહ્યો છે. સાઉદી જૂની રીત પ્રમાણે જમીનમાંથી તેલ ઓછું કાઢીને, અછત ઊભી કરીને ભાવો ઊંચા લઈ માગે છે, જ્યારે રશિયાને એ રીતમાં રસ પડતો નથી. રશિયા ભાવ ગમે તે મળે, વધારે આવક મળે તેમ ઈચ્છે છે. ઓપેક સાથે રશિયા પણ કેટલાક કરારો કરે છે, પણ મોટા ભાગે તેણે પાળ્યાં નથી. તેથી સઉદી સાથે પણ ક્રૂડની બાબતમાં થયેલા કરાર પાળવામાં આવશે તેની ખાતરી નથી. ઓપેકના બીજા દેશો પણ ખાનગીમાં વધારે ક્રૂડ કાઢીને કમાણી કરી લેતું હોય તો રશિયા શા માટે નુકસાની ભોગવે તે પણ સવાલ છે.